Mesajul transmis de primul român care s-a vaccinat anti-Covid în Marea Britanie.
Primul român care s-a vaccinat împotriva Covid-19 este medic. Corina Ichim, chirurg în Marea Britanie, a transmis un mesaj de încurajare pe Facebook. Prin postarea ei îndeamnă oamenii să nu le fie frică de vaccin.
Medicul român spune că s-a vaccinat anti-Covid cu serul produs de Pfizer-BioNTech. Ea a adăugat că prima doză i-a fost administrată pe 12 decembrie și nu a manifestat reacții adverse."Aș dori să vă încurajez cu privire la mult prea controversatul Vaccin anti Covid 19 produs de Pfizer-BioNTech. Am primit prima doză pe 12 Decembrie la Ora 11.00 ( acum 48 ore) și în afară de o neobișnuită stare de euforie, nu am manifestat nici un alt efect advers", spune medicul pe Facebook.Corina Ichim, primul român care a luat vaccinul produs de Pfizer-BioNTech, se arată bucuroasă de această decizie și îndeamnă cetățenii să nu fie sceptici."Sper să vă conving că merită considerație și să contrazic zvonurile mincinoase de campanie negativă. Vaccinul va fi cu adevarat eficient daca îl facem cu toții și scădem incidența transmiterii virusului", a transmit Corina Ichim.Administrarea în masă a vaccinului produs de Pfizer-BioNTech a început în Marea Britanie încă de acum o săptămână.